Asahi (Toyama). Yaponiyadagi Toyama prefekturasining Shimoniikava tumanida joylashgan shahardir. 2018-yil 1-aprel holatiga koʻra, shaharning taxminiy aholisi 11574 kishini, aholi zichligi esa har kvadrat kilometrga 51,1 kishini tashkil qilgan. Uning umumiy maydoni 226,30 kvadrat kilometr (87,37 mi²) ni tashkil etadi. Shahar plyaj voleybolining vatani deb daʼvo qiliniadi. Geografiyasi. Asahi Toyama prefekturasining shimoli-gʻarbiy qismida, Shimoliy Alp togʻlari va Yapon dengizi orasida joylashgan. Shirouma togʻi hududddagi eng baland nuqta boʻlib, uning balandligi 2932 metrni tashkil qiladi. Iqlimi. Shaharda nam subtropik iqlim (Köppen "Cfa") mavjud, u issiq yoz hamda sovuq qish bilan kuchli qor yogʻishi bilan ajralib turadi. Asahida oʻrtacha yillik harorat 13,9 °C ni tashkil etadi. Yillik oʻrtacha yogʻin miqdori 2219 mm boʻlib, sentyabr esa eng seryogʻin oy hisoblanadi. Avgustda eng yuqori harorat 26,2 °C, eng pasti esa yanvarda, 2,5 °C atrofida boʻladi. Demografiyasi. Yaponiya aholini roʻyxatga olish maʼlumotlariga koʻra, Asahi aholi soni soʻnggi 50 yil ichida kamaygan. Tarixi. Hozirgi Asahi hududi qadimgi Etchu provinsiyasining bir qismi boʻlgan. Edo davrida Tomari Hokurikudo shossesida post stansiyasi sifatida rivojlangan. Hudud Meiji restavratsiyasidan soʻng Shimoniikava tumanining bir qismi sifatida tashkil etilgan. Zamonaviy Tomari shahri 1889-yil 1-aprelda munitsipalitetlar tizimining oʻrnatilishi bilan yaratilgan. U 1954-yil 1-avgustda Asaxi shahrini tashkil qilish uchun oltita atrofdagi qishloqlar bilan birlashtirilgan. Iqtisodiyoti. Asahi qishloq xoʻjaligi va tijorat baliq ovlashga bogʻliq. Mashhur ekinlarga guruch, qushqoʻnmas va spagetti qovoqlari kabilar kiradi. Taʼlim tizimi. Asahida shahar hukumati tomonidan boshqariladigan ikkita davlat boshlangʻich maktabi hamda bitta davlat oʻrta maktabi shuningdek, Toyama prefekturasi taʼlim kengashi tomonidan boshqariladigan bitta davlat yuqori maktabi faoliyat yuritadi.